open-index/open-wikipedia-markdown huggingface dataset:
Badehusgaten (Oslo)

**Badehusgaten** (eller **Badehusgaden**) var en gate i sørkant av Homansbyen i Oslo. Den hadde navn etter en badeanstalt på eiendommen Karlsro, nær Hegdehaugsveien 28. En villa oppført i 1855 på samme adresse (nå i bakgården) hadde opprinnelig adresse Badehusgaden 55. Gateløpet forsvant allerede på 1800-tallet og er helt borte i dag.

## Referanser


## Kilder
* 
* 

## Eksterne lenker
* Lokalhistoriewiki
* J.W.C. Næsers kart fra 1860 hos Oslo byarkiv viser gateløpet på sørsiden av Hegdehaugsveien
Daşoguz

**Daşoguz** (russisk: *Дашогу́з*), før 1992 **Tashauz** (russisk: *Ташау́з*) og mellom 1992 og 1999 **Dashkhovuz** (russisk: Дашхову́з), er administrasjonssenteret og den største byen i velayatet Daşoguz i Turkmenistan. Byen ligger helt nord i landet, om lag ti kilometer sør for grensen til Usbekistan og 460 kilometer nordøst for landets hovedstad Asjkhabad. Daşoguz er innfallsporten til verdensarvstedet Köneürgenç, som ligger om lag 84 kilometer nordvest for byen.

## Referanser


## Eksterne lenker
*
Plakk

**Plakk** er et hvitt/blekgult lag med bakterier som finnes mellom tennene og langs tannkjøttkanten. Dårlig munnhygiene er årsaken til plakk.

Bakterier i plakket danner syre som kan føre til hull i tennene og dårlig ånde. Dersom plakket blir liggende, kan det føre til tannstein.

Alle utvikler plakk og det dannes hele tiden nye bakterier i munnen. Bakterier lever og formerer seg ved hjelp av næringsstoffer som finnes i spytt og mat vi spiser. Tannstein kan igjen føre til tannkjøttbetennelse (gingivitt), eller i verste fall løse tenner (periodontitt.)

## Referanser
Éviankonferansen

**Éviankonferansen** ble avholdt i Évian-les-Bains i Frankrike fra 6. til 15. juli 1938 og hadde som formål å diskutere strømmen av jødiske flyktninger fra nazistenes  forfølgelser i det nylig sammenslåtte Tyskland og Østerrike. 
Konferansen hadde representanter fra 32 stater og var en følge av et initiativ fra USAs president Franklin D. Roosevelt.

Etter Anschluss,  Østerrikes tilslutning til Hitler-Tyskland 13. mars 1938, inviterte Roosevelt til Éviankonferansen for å diskutere utfordringen med flyktninger fra Tyskland og Østerrike, der 32 land og 24 frivillige organisasjoner møttes. Konferansen ga få resultater. Storbritannia motsatte seg mer innvandring til Palestinamandatet der innvandringen allerede var strammet inn etter det arabiske opprøret i 1936. Europeiske land som allerede hadde tatt i mot flyktninger, ville ikke ta i mot enda flere. USA ville ta i mot en kvote på , mens Den dominikanske republikk tilbød seg å ta i mot  - det urealistiske tilbudet var trolig et PR-fremstøt. Australias representant uttalte: «Vi har ikke et raseproblem og er derfor ikke interessert i å importere et» (*As we have no racial problem, we are not desirous of importing one.*)

International Committee on Refugees (ICR) ble etablert etter Evian. ICR fikk i oppgave å finne mottakerland for flyktningene og forhandle med tyske myndigheter om at jødene kunne forlate landet uten å gi fra seg alle sine verdier. ICR fikk i stand en ordning med Hjalmar Schacht i januar 1939 og ICR fullførte forhandlingene med Helmuth Wohlthat juni. Jøder utenfor Tyskland var opprørt over avtalen som de mente innebar betaling av løsepenger og aksept for at den tyske staten kunne stjele jødenes eiendeler. Krigen brøt ut før særlig var gjort.

## Litteratur
*

## Referanser


## Eksterne lenker
* vg.no Da verdens land ble satt på prøve og strøk kronikk av Ervin Kohn 29.12.2015
* Decisions Taken at the Évian Conference
* The Évian Conference on the Yad Vashem website
Bjerkelunden (Eidsberg)

**Bjerkelunden** er navnet på et friområde og et gravfelt fra jernalderen i Mysen, Eidsberg kommune, Østfold.

Stedet ligger på nordsiden av Mysenelva i sørkanten av tettbebyggelsen i Mysen sentrum. Her ligger et gravfelt med i alt 12 gravhauger på en høyderygg mellom to meandre av Mysenelva. Gjennom vestsiden av feltet, mellom haugene, går et dypt hulveispor fra elvebredden opp til platået der haugene ligger. Det har tydeligvis vært et viktig vadested her, og veifaret kan finnes igjen som dype hulveispor lenger sør, i stigningene mot Folkenborg. Gravfeltet i Bjerkelunden er dermed et godt eksempel på hvordan de gravfeltene ligger i nær tilknytning til gamle veifar.

Bjerkelunden er til dels parkmessig behandlet og vedlikeholdes av Eidsberg kommune. Gjennom feltet går Folkestien fra Susebakkefossen til Kloppa ved Mysen stasjon.

## Eksterne lenker
*
Myrmillinae

* 

**Myrmillinae** er en gruppe av insekter i familien maurvepser (Mutillinae) i ordenen vepser. I Europa er det funnet 25 arter.

## Utseende
Små, maurlignende vesper. Hannene har velutviklede vinger, hunnene er vingeløse. Kroppen er gjerne farget i rødt eller gult og svart, og er vanligvis matt og fint og tett hårete. Hodet er stort og bredt (vanligvis tydelige bredere enn thorax hos hunnene), fasettøynene middelsstore, antennene vanligvis trådformede. Thorax er avlang og tydelig delt i to avsnitt, noe som øker likheten med maur.

## Levevis
De er ektoparasitter på larver og pupper av andre insekter.

## Utbredelse
Gruppen er utbredt i den Gamle verden.

## Systematisk inndeling

* Orden vepser (vepser, humler, bier og maur) (Hymenoptera) 
** Underorden stilkvepser (Apocrita)
*** delgruppe broddvepser (Aculeata) 
**** Overfamilien Vespoidea
***** Familien maurvepser, Mutillidae  Latreille, 1802
****** Underfamilien **Myrmillinae**  Bischoff, 1920 – 25 arter i Europa 
******* slekten *[[Arnoldtilla]]* Nonveiller, 1996 - 3 arter
******* slekten *[[Bidecoloratilla]]* Turrisi & Matteini Palmerini, 2015
******* slekten *[[Bimaculatilla]]* Turrisi & Matteini Palmerini, 2015
******* slekten *[[Bischoffitilla]]* Lelej, 2002
******* slekten *[[Blakeius]]* Ashmead, 1903 - 7 arter
******* slekten *[[Ceratotilla]]* Bischoff, 1920 - 5 arter
******* slekten *[[Clinotilla]]* Arnold, 1956 - to arter
******* slekten *[[Labidomilla]]* André, 1902 - 13 arter
******* slekten *[[Liomutilla]]* André, 1907 - én art
******* slekten *[[Myrmilla]]* Wesmael, 1852 - 26 arter
******* slekten *[[Myrmotilla]]* Bischoff, 1920 - 
******* slekten *[[Odontotilla]]* Bischoff, 1920 - 7 arter
******* slekten *[[Omotilla]]* Invrea 1943 - 4 arter
******* slekten *[[Platymyrmilla]]* André, 1900 - én art
******* slekten *[[Pygomilla]]* Hammer, 1955 - én art
******* slekten *[[Sigilla]]* Skorikov, 1927 - to arter
******* slekten *[[Somaliatilla]]* Nonveiller, 1996 - én art
******* slekten *[[Spilomutilla]]* Ashmead, 1903 - én art
******* slekten *[[Squamulotilla]]* Bischoff, 1920 - 4 arter
******* slekten *[[Viereckia]]* Ashmead, 1903

## Kilder
* Fauna Europaea, utbredelsesdatabase over europeiske dyr: http://www.faunaeur.org 
* insectoid.info - oversikt over slektene
* Simon van Noort (uten dato) WaspWeb - Myrmilline wasps of Africa and Madagascar https://web.archive.org/web/20180224174139/http://www.waspweb.org/Vespoidea/Mutillidae/Myrmillinae/index.htm

## Eksterne lenker
* 
* Norsk Entomologisk forening – for deg som vil lære mer om insekter.
Stubben (Vika)

**Stubben** var en veistump i det området som nå kalles Aker Brygge. Den gikk som en fortsettelse av Dokkveien til Munkedamsveien på sørsiden av jernbanelinjen. Gatenavnet ble etterhvert bortregulert, og veiløpet ble senere en del av Dokkveien, som i en årrekke inngikk i E18 mens denne gikk over Rådhusplassen. I dag er Dokkveiens løp lagt om, og deler av det gamle løpet er elbilparkering.

## Referanser


## Litteratur
*
Stubben (Vestre Aker)

**Stubben** er en kort gangvei på Slemdal i bydel Vestre Aker i Oslo. Den går mellom Lyveien og Slemdalsveien. Gjerder nederst i Lyveien hindrer biltrafikk ut til Slemdalsveien, men fotgjengere slipper altså gjennom.

Veinavnet ble vedtatt i 1917. Veien var i sin tid en kort blindvei inn fra Slemdalsveien, hvorav navnet.

Ingen hus har adresse til veien.

## Referanser


## Litteratur
* 

## Eksterne lenker
* Lokalhistoriewiki om Stubben
Jenny Jordahl

**Jenny Jordahl** (født 1989) er en norsk illustratør, grafisk designer, tegneserieskaper, blogger og forfatter. Hun er utdannet fra Kunsthøgskolen i Oslo.

Jordahl har blant annet gitt ut boka *F-ordet -155 grunner til å være feminist* (2015) sammen med Marta Breen og Madeleine Schultz. Med den boken var de Kulturdepartementets pris for barne- og ungdomslitteratur i kategorien fagbok . I 2016 skrev hun *[[60 damer du skulle ha møtt]]* sammen med Breen. I 2017 kom boka *Samir og den lange reisa* på Forlaget Manifest og i 2018 tegneseriedystopien *Ski-Fi* .

Hun står også bak tegneserien *Livet blant dyrene* som har vært publisert i *[[Aftenposten]]*.

Jenny vant Brageprisen i kategorien beste barne- og ungdomsbok i 2020 med boken «Hva skjedde egentlig med deg?»

## Bibliografi
* 2015 *F-ordet - 155 grunner til å være feminist* 
* 2016 *Den store rumpefeiden* 
* 2016 *60 damer du skulle ha møtt* 
* 2017 * Hva vet du om damer?* 
* 2017 *Samir og den lange reisa*  
* 2017 *Jeg trodde klitoris var en selskapsdans. Og 300 andre sitater fra kvinner*
*2017 *Hannemone og Hulda* 
* 2018 *Ski-fi* 
* 2018 *Kvinner i kamp - 150 år med frihet, likhet, søsterskap* 
* 2020 *Hva skjedde egentlig med deg*
* 2021 *Patriarkatet faller*
* 2022 *Er jeg snerpet? - Det beste fra Alle kvinners 1938*

## Illustrasjoner
* 2016 *Elizabeth 1.* 
* 2017 *Beveren Bjørk* 
* 2017 *Margrete 1.* 
* 2017 *Det du lurer på *  
* 2018 *Grønne greier * 
* 2021 *Stinkende fakta* Ingelin Røssland ISBN 9788205545380
* 2021 *Patriarkatet faller* Marta Breen ISBN 9788202627881
* 2024 *Den store boka om gaming* Aslak Maurstad ISBN 9788203453496

## Referanser
Hoffmanufakturtepper

**Hoffmanufakturmatter** er en type av håndknyttede orientalske tepper som ble tilvirket i særskilte verksteder for å benyttes som gaver mellom forskjellige fyrstehus. Tilvirkningen skjer fremst i Tyrkia og Iran.

## Referanser
Johan Andreas Schneider

**Johan Andreas Schneider** (født 31. januar 1847 i Åsnes, død 15. april 1919 i Skien), vanligvis kalt **J. A. Schneider**, var en norsk skoleleder, redaktør og lokalhistoriker.

Han arbeidet i skoler over store deler av landet, blant annet som adjunkt ved Molde latingymnasium og middelskole fra 1875 og som konstituert overlærer i Skien fra 1900. I tillegg var han redaktør for *[[Romsdals Budstikke]]* i 1877–79 og 1882–85 . Han var også politisk aktiv og tilhørte den radikale venstresiden. Hans svigerfar var Hans Thiis Møller, som også var venstremann. Johan Andreas var bror av Jacob Sparre Schneider. 

J. A. Schneider skrev boken *Molde og Romsdalen: en historisk Oversigt* (1905). Han utgav det lokalhistoriske verket *Fra det gamle Skien* i tre bind i perioden 1914–24, som også er en viktig kilde til Henrik Ibsens biografi. Han fikk en gate i Molde oppkalt etter seg, Overlærer Schneiders veg, og en gate på Falkum i Skien, J. A. Schneiders veg.

## Referanser


## Litteratur
*
Yacc

**Yacc**, forkortelse for **«Yet Another Compiler Compiler»**, er et dataprogram for Unix og Unix-liknende operativsystemer. Det er en LALR-parsergenerator som genererer en parser (syntaktisk analysator).  Parseren analyserer og oversetter et program skrevet i høynivåspråk, basert på en grammatikk som er skevet i Backus-Naur form eller en lignende notasjon. Yacc ble laget i 1971 av Stephen C. Johnson ved AT&T Corporation. Programmet ble opprinnelig skrevet i programmeringsspråket B, men ble raskt skrevet på nytt i C. Yacc var en del av Unix versjon 3 i 1973, og en full beskrivelse av Yacc ble publisert i 1975.

## Referanser
Ola M. Hestebeit

**Ola Mikalsen Hestebeit** (født 14. april 1883 i Gaular, død 21. januar 1959 i Mosvik) var lærer, bonde og lokalpolitiker i Mosvik. Han var NS-oppnevnt ordfører i Mosvik fra 1942 til 1945.

Han var fra gården Hestebeit i Gaular, og var utdannet ved Volda lærarskule 1907. Han hadde ulike lærerstillinger før han i 1917 kom til Mosvik; i Gaular, Askvoll, Voss, Kinn og Bergen. Han var redaktør i *[[Firda Folkeblad]]* 1908–09. Ved stortingsvalget 1915 stilte han som kandidat for Det radikale Folkeparti i enmannskretsen Voss. 

Han kjøpte i 1918 gården Melvold fra Mosvik kommune, og bygde i 1923 et stort våningshus i vestlandsk sveitserstil, som aldri ble helt fullført. Ved siden av lærerjobben var han i Mosvik bonde og kirkesanger. I 1934 var han formann i Mosvik bondelag. Han giftet seg i 1941 med Brita Berge (1890-1973) fra Voss, som tidligere hadde vært husholderske hos ham. 

Han ble første gang valgt inn i kommunestyret i 1919. Han satt i formannskapet i seks år, hvorav 3 år som varaordfører. Han representerte i 1919 «Avholdsfolkets liste» og i 1922 «Upolitisk liste» (som fikk 8 av 12 mandater, de øvrige gikk til «Småbrukernes liste»). I 1925 ble han første varamann på upolitisk liste, og i 1931 og 1937 sto han også på upolitisk liste; alle tre ganger med samme topartisystem i kommunestyret.

Hestebeit var ikke medlem av NS, men det ble oppfattet som unasjonalt og NS-vennlig at han ikke meldte seg ut av Norges Lærersamband etter den innledende tvangsinnmelding av alle lærere. Han svarte på kritikken at han ikke kunne melde seg ut av noe han ikke hadde meldt seg inn i. Skolestyret i Mosvik vedtok i juli 1945 å fristille Hestebeit fra undervisningen, og han gikk to år uten arbeidsplikt. I april 1948 vedtok skolestyret som en «ordensstraff» å frata ham seks måneders lønn; Hestebeit gikk til sak mot skolestyret for å få opphevet ordensstraffen, og vant. Retten mente at det ikke fantes hjemmel for vedtaket.
Kort tid etter rettssaken i januar 1950 valgte Hestebeit å gå av med pensjon.

## Referanser
Blåtinden (Ulstein)

**Blåtinden** er et fjell helt sør på øya Hareidlandet i Ulstein kommune på Sunnmøre. Det har en høyde på 698 meter over havet og er det høyeste punktet på øya og i Hareid kommune.

Fra toppen og ned til Vartdalsfjorden i øst ligger Alstranda naturreservat, med lauvskog av internasjonal verdi.

## Referanser




## Eksterne lenker
*
Qomtepper

**Qomtepper** er en type persiske tepper produsert i Iran i regionen rundt byen Qom. Betegnelsen er ble tatt i bruk i 1930, på initiativ av handelsfolk fra Kashan. De klassiske motiver som foretrekkes på teppene er *boteh* og *zil-e sultan*.Man finner også blomstermotiver og annet som også er typiske for  Isfahantepper, og sentralmedaljoner typiske for Kashantepper. Qomteppene er gjerne fargerike.
Jamkaranmoskeen

**Jamkaran-moskéen** (persisk: ‏مسجد جمکران‎, *Masjed-e Jamkāran*) i utkanten av Qom i Iran er et populært pilegrimsmål for sjiamuslimer. 

Den lokale folketro i traktene omkring Qom gjør gjeldende at den tolvte sjiaimamen Muhammad al-Mahdi al-Muntazar - en messiasgestalt som ifølge sjiaenes tro skal gjenkomme og lede verden til fred og forsoning - en gang åpenbarte seg ved Jamkaran for å be. Hver tirsdags kveld samles titusener av sjiamuslimer i Jamkaran for å be og for å etterlate et brev til imamen der de ber om hjelp med problemer som de måtte ha.

## Historie
Troen på Jamkarani er av forfatteren Vali Nasr blitt jamført med noen katolikkers tro på at jomfru Maria i 1917 åpenbarte seg for tre barn av en sauegjeter i Fátima i Portugal.

Moskéen, som ligger seks kilometer øst for Qom sentrum, har vært et hellig sted siden 22. februar 984. Da skal en mann ved navn Hassan ibn Muthlih Jamkarani ha møtt Muhammad al-Mahdi sammen med profeten Al-Khidr. Jamkarani ble fortalt at grunnen de befant seg på var hellig og at eieren - Hasan bin Muslim - skulle slutte å dyrke den og bruke penger han hadde tjent på sitt tidligere jordbruk til å bygge en moské.

## Rituale
I perioden 1995-2005 ble moskéen svært populær, og mange pilegrimer, særlig unge mennesker, begynte å besøke den. På moskéens bakside finnes en brønn for bønner der etter sagnene den tolvte imamen en gang ble mirakuløst synlig for et kort intensivt øyeblikk av kjærlighetsfullt fellesskap med sin skaper. Ved den hellige brønn etterlater pilegrimene sine brev med bønner, som de håper skal bli mottatt av Imam Mahdi.

Tirsdager er populære ettersom det sies å være den ukedag åpenbaringen fant sted og derfor den dag da imamen, skjønt usynlig, tar i mot pilegrimenes bønner. Foruten de religiøse ritualer, har sammenkomstene også betydelige sosiale og økonomiske innslag. Noen ganger samles over hundretusen pilegrimer til kveldsbønnen utenfor den overfylte moskéen.

## Referanser


## Eksterne lenker
* 
* Sydney Morning Herald, May 15, 2006: Iranian president backs messianic cult
* Informasjon på iransk 
* Informasjon på engelsk
Holmsåsen (Oslo)

**Holmsåsen** (5-59; ingen partallsadresser) er en vei på Holmlia i bydel Søndre Nordstrand i Oslo. Den går som blindvei sørover fra Høgåsveien.

Veinavnet ble vedtatt i 2005.

## Kilder
* 

## Eksterne lenker
*
Helene Berg Nilsen

**Helene Johanne Berg Nilsen** (født 1960) er en norsk lokalpolitiker (Ap). Fra 2015 til 2019 var hun ordfører i Skånland kommune, og fra 2019 til 2023 var hun ordfører i den sammenslåtte Tjeldsund kommune.

## Referanser
Ingvald Schey

**Ingvald Lysgaard Schey** (født 1855 på Hamar, død 1907) var en norsk jurist og ordfører i Lillehammer.

Schey tok examen artium i 1874 og ble cand.jur. i 1880, og kom deretter til Lillehammer som fullmektig for sorenskriveren og senere overrettssakfører i egen sakførerforretning fra 1890.

Fra 1890 til 1907 var han også direktør ved Lillehammer Sparebank.

Han ble første gang innvalgt i bystyre og formannskap i Lillehammer i 1891, og satt senere i til sammen seks år som ordfører, i to adskilte omganger, henholdsvis periodene 1893–1895 og 1905–1907. Han var også vararepresentant til Stortinget. 

Schey har en gate oppkalt etter seg på Lillehammer, Ingvald Scheys gate. 

## Referanser


## Eksterne lenker
*
Marit Alvig Espenes

**Marit Alvig Espenes** (født 1977) er en norsk lokalpolitiker (Ap) som fra 2015 til 2023 var ordfører i Dyrøy kommune.

## Referanser
Jan Fredrik Jenssen

**Jan Fredrik Jenssen** (født 1956) er en norsk politiker (H) som fra 2015 til 2019 var ordfører i Tranøy kommune.

## Referanser
Stjernesildre

**Stjernesildre** (*Micranthes stellaris*, tidligere *Saxifraga stellaris*) er en flerårig urt i sildrefamilien. 

Den er lav og noe hårete. Bladene sitter i en rosett ved marka og er avlange, tannete og nesten uten stilk. Stengelen blir omtrent 10&nbsp;cm høy og er bladløs og lite forgrenet. Blomstene er hvite, og hvert kronblad har to gule eller rødlige flekker. Planten vokser på fuktige steder, som berghyller og ved bekker og elver.

Arten har en amfiatlantisk utbredelse. I Europa finnes den i Island, Færøyene, Norge, Sverige, Finland, Nordvest-Russland, De britiske øyer og i fjellområdene i Mellom- og Sør-Europa sørover til Sierra Nevada, Korsika og Nord-Hellas, mens den i Nord-Amerika vokser i Labrador og på Baffinøya og Grønland. I Norge er den vanlig i fjellet over hele landet og finnes opptil 1920&nbsp;moh. i Jotunheimen. Plantene i Norge og andre nordlige strøk tilhører subsp. *stellaris*, mens plantene lenger sør i Europa regnes til andre underarter.

Stjernesildre er en del av et artskompleks som også omfatter *[[Micranthes ferruginea]]* fra nordvestre Nord-Amerika, *[[Micranthes redofskyi]]* fra nordøstre Asia og den sirkumpolare grynsildre (*M. foliolosa*). Grynsildre formerer seg hovedsakelig ved hjelp av yngleknopper, mens de andre tre setter frø.

## Litteratur
* 
* 
* 
* 

## Eksterne lenker
*
Liv Kristin Johnsen

**Liv Kristin Johnsen** (født 1968) er en norsk lokalpolitiker (H) som fra 2015 til 2019 var ordfører i Tjeldsund kommune.

## Referanser
Eskil Kinneberg

**Eskil Kinneberg** (født 17. mai 1992) er en norsk orienteringsløper. Han løper for IFK Göteborg og Raumar Orientering. Kinneberg er verdensmester og europamester i orientering.

## Landslagskarriere
I 2016 var Kinneberg på Norges lag som tok sølv under europamesterskapet i tsjekkiske Jeseník. Han løp første etappe på Norges lag som ble verdensmestre i stafett under VM i Estland i 2017. Året etter ble Norge europamestre i stafett for første gang på herresiden. Eskil løp igjen første etappe. Ved begge anledningene var Magne Dæhli og Olav Lundanes de øvrige løperne på Norges vinnerlag. Kinneberg ble verdensmester individuelt under VM i Latvia i 2018 da han vant mellomdistansen med seks sekunders margin ned til sveitsiske Daniel Hubmann. Han ble stafettverdensmester med Norge for andre år på rad etter å ha løpt andre etappe på Norges vinnerlag som ellers bestod av Gaute Hallan Steiwer og Magne Dæhli,

## Klubbkarriere
Hans største klubbmeritt er at han som ankermann for IFK Göteborg løp inn til seier i Tiomila 2015. Romerikingen spurtslo Halden SKs Magne Dæhli og Kalevan Rastis Thierry Gueorgiou. Han løp niende og nest siste etappe for IFK Göteborg da de vant Tiomila for andre gang i 2017. Han løp igjen siste etappe da de forsvarte seieren i 2018. Han løp niende etappe da IFK Göteborg forsvarte seieren på Tiomila igjen 2019

## Meritter
### Verdenscupseire

## Eksterne lenker
*
Jan-Eirik Nordahl

**Jan-Eirik Nordahl** (født 1966) er en norsk lokalpolitiker (Ap) som siden 2015 er ordfører i Sørreisa kommune.

## Referanser
KIC 8462852

** 8462852**, i blant kalt «Tabby», er en hovedseriestjerne av type F beliggende i stjernebildet Svanen, omtrent  fra jorden. I september 2015 publiserte en rekke astronomer en rapport med en analyse av uvanlige lyssvingninger fra stjernen, målt av Keplerteleskopet, en sonde som registrerer endringer i lysstyrken til stjerner for å oppdage eksoplaneter.

Stjernens store og irregulære endringer i lysstyrke tyder på at noe av stor masse, eller en mengde av mindre masser sammen, går i bane rundt stjernen i en «tett formasjon». Noen hypoteser har blitt foreslått som forklaring på stjernens uvanlige lysprofil, og den mest sannsynlige forklaringen ligger i at en rekke biter av ødelagte kometer går i en elliptisk bane rundt stjernen.

## Referanser


## Eksterne lenker
* NRK.no – Det ser ut som noe romvesener ville bygget (Av Hallvard Sandberg. Publisert 16. oktober 2015)
Liste over ordførere i Lavangen

**Liste over ordførere i Lavangen** er en kronologisk oversikt over ordførere og varaordførere valgt av kommunestyret i Lavangen (kommunenr. 1920) i Troms siden 1. januar 1907, da kommunen ble etablert etter en deling av Ibestad. I en periode fra 1. januar 1964 til 31. desember 1976 var kommunen slått sammen med Salangen.

## Ordførere siden 1907

;Forkortelser

## Se også
*Liste over ordførere i Ibestad
*Liste over ordførere i Salangen

## Eksterne lenker
* Lavangen kommune. Politisk ledelse (ordfører og varaordfører).

## Fotnoter


## Referanser
Ung Kreft

**Ung Kreft** er en landsdekkende, ideell organisasjon for unge kreftrammede og pårørende mellom 15 og 35 år.

## Formål
* Arrangere likepersonsaktiviteter lokalt og sentralt.
* Spre kunnskap om unge berørt av kreft.
* Jobbe politisk for å fremme unge berørt av kreft sine interesser.

## Aktiviteter arrangert (utvalg)
* Sjukt Sprek – treningstilbud
* Ung Pårørende – gruppesamlinger for unge pårørende
* Ung Kontakt – snakk med andre i samme situasjon
* Fylkesgruppene – hyggelig aktiviteter i regi av lokallaget

Ung Kreft har også digitale tilbud, blant annet podcasten *[[Bekreftet – en prat om kreft og sånn]].*

## Historie
Organisasjonen ble startet i 1983 under navnet **Ungdomsgruppen i Den Norske Kreftforening***.* I 2004 ble det endret til **Ungdomsgruppen i Kreftforeningen**. I 2015 fikk organisasjonen sitt nåværende navn, Ung Kreft. Til tross for at navnet tidligere har involvert Kreftforeningen, har Ung Kreft alltid vært en selvstendig organisasjon.

Ung Kreft har et sekretariat som arbeider på oppdrag fra Hovedstyret. Hovedstyret velges på Landsmøte som er det høyeste organet i Ung Kreft. Landsmøte avholdes annethvert år.

## Eksterne lenker
* 
*
Muhammad al-Mahdi al-Muntazar

**Muhammad ibn Hasan ibn ʿAlī (al-Mahdī)** (arabisk: الإمام محمد ابن الحسن المهدى, født 869-872 formodentlig i Samarra, okkultasjon 941) var den tolvte og siste imām i den sjiittiske *[[tolversekten|tolver]]*gren.

Forskjellige kilder er enige om at Muhammad al-Mahdī ble født en 15. shaʿbān, men det hersker uenighet om året, som angis som henholdsvis 869, 872 eller 875. Ifølge de eldste kilder var hans mor en *[[umm walad]]* som het Narjis.

Ifølge tolver-sjiismen forsøkte Hasan al-ʿAskarī såvidt mulig å skjule det faktum at han hadde en sønn, på grunn av den harde ʿabbāsidiske forfølgelse. Derfor var det kun noen få utvalgte tilhengere som fikk lov til å møte al-Mahdī. Og det er også av samme grunn at al-Mahdī gikk i okkultasjon umiddelbart etter sin fars død i 873-74. Denne okkultasjon ble kalt Den Lille Okkultasjon (*al-ghayba al-kasīra* eller *al-ghayba al-sughrā*). I denne perioden drev Muhammad al-Mahdī sin funksjon som imām via talsmenn. Det var igjennom disse talsmenn at imāmen holdt kontakt med sine tilhengere og omverdenen. Da den siste talsmann gikk bort i 941, ble dette begynnelsen på den endelige og Store Okkultasjon (*al-ghayba al-kubrā*), som ifølge tolver-sjiitene vil fortsette inntil den tolvte imāms tilbakevenden til Dommedagen.

## Referanser
Mona Benjaminsen

**Mona Benjaminsen** (født **Pedersen**; 1967) er en norsk lokalpolitiker. Hun er siden 2015 ordfører i Karlsøy kommune. Hun ble innvalgt fra Karlsøy Fellesliste, men tok i 2022 overgang til Arbeiderpartiet.

## Referanser
Bernhard Dahl Karlsen

**Bernhard Dahl Karlsen** (født 4. oktober 1858 i Skei på Dønna, død 31. mars 1945 i Dalsrud i Lavangen)  var en norsk kirkesanger, lærer og gårdbruker bosatt i Ibestad, senere Lavangen. Dahl Karlsen ble herredsstyremedlem i Ibestad i 1890, og han ble Lavangen kommunes første ordfører i 1907.

Dahl Karlsen hadde utdannelse fra Tromsø lærerskole, og ble tilsatt av Ibestad kommune i 1885 som lærer i Soløy og Rød og som kirkesanger i Lavangen kirke. Som herredsstyremedlem var han en av initiativtakerne til at sognet Lavangen skulle bli skilt ut fra Ibestad som et eget herred. Han satt som ordfører i det nyetablerte herredet fra den 1. januar 1907 til den 31. desember 1913, og fortsatte som herredsstyremedlem frem til 1928.

I 1928 ble Bernhard Dahl Karlsen tildelt Kongens fortjenstmedalje for sin yrkes- og politikerinnsats.

## Referanser
Pål Sæther Eiden

**Pål Sæther Eiden** (født 1969) er en norsk politiker (H) fra Rørvik. I 2023 ble han valgt til Trøndelags fylkesvaraordfører.

I 2015 ble han medlem av fylkestinget og valgt til fylkesordfører i Nord-Trøndelag med støtte fra Høyre, Arbeiderpartiet, Kristelig Folkeparti og Miljøpartiet De Grønne. Etter sammenslåingen av Trøndelagsfylkene i 2018 ble Eiden medlem av Trøndelag fylkesting og fylkesutvalg og leder i Høyres fylkestingsgruppe. I 2023 ble han valgt til fylkesvaraordfører.

Han har tidligere vært medlem av Vikna kommunestyre i tre perioder.

Han vokste opp på Rørvik og i Sandnessjøen, der faren var skogbestyrer og moren var jordmor. Han er cand.mag. fra Statens lærerhøgskole i handels- og kontorfag med videreutdannelse innen barnevern. Eiden har vært adjunkt i den videregående skolen, ansatt i kollektiv for ungdom med rusproblemer, ungdomskonsulent for Vikna, Nærøy og Leka kommuner, bedriftsrådgiver i SpareBank 1 Midt-Norge på Rørvik, avdelingsleder ved Aktiv Kapital og Gothia Financial Group på Rørvik og helse- og sosialsjef i Vikna kommune.

Eiden har vært styreleder for Rørvikdagan og nestleder i Rørvik IL.

## Referanser


## Eksterne lenker
*
Liste over ordførere i Sandvollan

**Liste over ordførere i Sandvollan** omfatter ni personer. Sandvollan ble utskilt fra Inderøy i 1907 og innlemmet på nytt i 1962.

To av ordførerne satt tilsammen 25 av kommunens 55-årige historie: bonden og venstremannen Tørris Hustad satt i Inderøy kommunestyre før delingen i 1907 og ble Sandvollans første ordfører etter delingen; Oluf B. Meistad var ordfører 1946–57, og fortsatte som varaordfører i Inderøy etter sammenslåingen i 1962.

To av ordførerne hadde bestefedre som hadde vært ordførere i Inderøy før 1907: Petter Heggstad var sønnesønn av Peter Hægstad som var ordfører i Inderøy 1872–85; Sivert Bragstad var sønnesønn av Sivert Bragstad som var ordfører i Inderøy 1862-63. Sivert Bragstad jr hadde også tre farbrødre som var ordførere i Steinkjer, Levanger og Sparbu.

## Fotnoter


## Litteratur
* Olav Andreas Moen. «Hustad/Sandvollan kommune 1907 -1962». *Eynni Idri; årbok utgitt av Inderøy museums- og historielag*, 1998
*
*
*
*
*
Kåre Martin Kleppe

**Kåre Martin Kleppe** (født 1992) er en norsk politiker for Høyre. Han var ordfører i Tysnes kommune i Vestland fra 2015 til 2023. 

Kleppe har utdannelse som driftsoperatør i akvakultur.

## Referanser
Dan Håvard Johnsen

**Dan Håvard Johnsen** (født 1967) er en norsk lokalpolitiker (Sp) fra Karlsøy. I 2015 ble han valgt til ordfører i Lyngen kommune for Lyngen tverrpolitiske liste. Etter kommunevalget i 2019, der han ble gjenvalgt som ordfører, meldte han seg inn i Senterpartiet.

I 2022 var Johnsen med på realityprogrammet Farmen på TV 2. 

Han gikk av som ordfører i Lyngen etter valget høsten 2023.

## Referanser
Knut Jentoft

**Knut Edmund Jentoft** (født 1948) er en norsk politiker (LL) som fra 2015 til 2019 var ordfører i Storfjord kommune.

## Referanser
Levin

**Levin** er et tysk og nordisk mannsnavn som betyr «kjær venn».

## Etymologi
*Levin* er en tysk og nordisk form av *Lewin*, den nedertyske formen av gammelhøytyske *Liebwin* eller *Leobwin*, som er dannet av *liob*, «kjær, vennlig», og *wini*, «venn». *Livinus* var den latinske formen av navnet. Andre former av navnet er norrøne *Lefvini* og *Ljúfvini*, gammelengelske *Lewin*, *Lefwin* og *Leofwine*, nederlandske *Lieven* og *Lievin*.

*Levin* kan også være en variant av *[[Levi (navn)|Levi]]*, den latinske formen av det hebraiske navnet *Leviy*, som betyr «festet».

Navnet *Levin* har gitt opphav til de svenske etternavnene *Levinsson* og *Levinson*, og det danske etternavnet *Levinsen*.

## Utbredelse
*Lewin* eller *Lefwin* var et svært vanlig navn i England før den normanniske invasjonen. Navnene var fortsatt i bruk i England på 1200-tallet.

*Lefvini* er kjent brukt i to runeinnskrifter fra vikingtiden, så navnet var kjent, men neppe blant de mest brukte navnene i Norden på den tiden.

*Levin* er kjent brukt i Norge fra 1700-tallet, og har vært mest brukt i Ryfylke og Nordland.

*Levin* er i dag et vanlig mannsnavn i Sveits og Tyskland.

|}

## Kjente personer med navnet
Personene i listen er ordnet kronologisk etter fødselsår.
*Levin August von Bennigsen (1745&ndash;1826), tysk-russisk general
*Levin Öztunalı (født 1996), tysk fotballspiller

## Referanser


## Eksterne lenker
Godwin

**Godwin** (angelsaksisk *Godƿin*, sammensatt av «gud» og «venn») er et engelsk mannsnavn. I Norge er navnet historisk kjent i formene Gudine, Godin og Goden, blant annet hos Skule jarls hirdmann Gudine Geig som omtalt i *[[Håkon Håkonssons saga]]*.

Dette fornavnet var populært i England frem til 1200-tallet. Senere ble det også etternavn i England, og spredte seg som sådant til flere engelsktalende land i Afrika, hvor det har stor utbredelse som fornavn.

Som slektsnavn er Godwin brukt om fyrste- og kongehuset Godwin, det vil si jarl Godwin av Wessex og hans etterkommere – uformelt kalt «the Godwins» – herunder kong Harold Godwinson av England.

## Etymologi
*Godwin* er et engelsk mannsnavn med opprinnelse i det gammelengelske fornavnet *Godwine* (*Godƿine*), dannet av *god*, «gud», og *wine* (*ƿine*) eller *wini* , «venn». (Se bokstaven Ƿ.)

*Godwin* var også den gammeldanske formen av navnet. *Goðvini*, *Guðini*, *Goðin*, *Goðen* og *Godene* var norrøne former av navnet. *Godwinus* var den gammelsvenske formen. *Guðvin* og *Guðni* er islandske former av navnet, og *Gudvin* og *Godvin* er norske og svenske former.

I Norge er formene Gudine, Godin og Goden historisk dokumentert. Navnets mest kjente bærer er kanskje Gudine Geig, hirdmann under jarl Skule Bårdsson, som omtalt i *[[Håkon Håkonssons saga]]*.

## Utbredelse
*Godwin* var et svært vanlig navn i England før den normanniske invasjonen. Navnet var fortsatt i vanlig bruk i England på 1200-tallet. Fra fornavnet stammer også etternavnet Godwin i England. Etternavnet Godwin spredte seg derfra til afrikanske land, hvor det da ble antatt som fornavn.

*Goðvini* er kjent brukt i fem runeinnskrifter fra vikingtiden, så navnet var kjent, men antakelig ikke blant de mest brukte navnene i Norden på den tiden.

*Godwin* er i dag et vanlig navn i flere engelsktalende land i Afrika. Formen *Guðni* er vanlig på Island.

|}

## Personer med Godwin som fornavn
Personene i listen er ordnet kronologisk etter fødselsår.
*Godwin av Wessex (ca. 1001&ndash;1053), engelsk jarl
*Guðni Jónsson (1901&ndash;1974), islandsk historiker
*Gudvin Låder Ve (1926&ndash;1997), norsk politiker 
*Godwin Obasi (1933&ndash;2007), nigeriansk meteorolog
*Godwin Antwi (1988&ndash;), ghanesisk-spansk fotballspiller

## Personer med Godwin som etternavn
*Lars Godwin, lensmann i Stod

## Familier som heter Godwin
* Huset Godwin, fyrste- og kongehus fra England

## Referanser


## Eksterne lenker
E-Artsup

**e-artsup** er en høyskole (grand école) i Frankrike (med studiesteder i Paris, Bordeaux, Lille, Lyon, Montpellier, Nantes, Strasbourg og Toulouse). Skolen ble etablert i 2001, og eies av IONIS Education Group.

Skolen har spesialisert seg på multimedia, spilldesign og interaksjonsdesign.

## Referanser


## Eksterne lenker
* 
* E-Artsup
Nanny Rist

**Nanny Marie Rist** (født 31. juli 1921, død 5. februar 1998) var en norsk kontorfullmektig og politiker (A). Hun var varaordfører i Bodø i periden 1972-1975. Hun var Arbeiderpartiets ordførerkandidat foran kommunevalget i 1975, hvor hun tapte mot Gunhild Støver.

Hun meldt seg inn i Arbeiderpartiet allerede da hun var 16 år og er datter av tidligere ordfører i Ballangen kommune.

## Referanser


## Eksterne lenker
* Nanny Rist hos NSD
Rolodex

En **rolodex** er et roterende kartotek til oppbevaring av kontaktinformasjon. Det produseres av Newell Rubbermaid. Navnet er et teleskopord av *rolling* (rullende) og *index* (indeks).

Rolodex holder spesialformede kartotekkort. Brukeren skriver eller trykker kontaktinformasjon for en person eller bedrift på hvert kort. Kortene har hull som gjør at de kan tas inn og ut av den roterende spindelen.
## Eksterne lenker
*
Per Pettersen (politiker)

**Per Pettersen** (født 1941) er en norsk politiker (A), som var ordfører i Bodø i periden 1983-1995.

## Eksterne lenker
* Per Pettersen hos NSD
Den spartanske hær

**Den spartanske hær** har sin opprinnelse i oldtidens Hellas, i byen Sparta, hvor menn var vernepliktige fra de var syv til de var 50 år gamle. De spiste minimalt og eide kun det de sto og gikk i, sine våpen, samt en sivmatte til å sove på.
Eldsfjellet (Meland)

**Eldsfjellet** er et fjell nord på Holsnøy i Alver kommune i Vestland. Toppen var det høyeste punktet i det som tidligere var Meland kommune før Kommunereformen i 2020.

Fjellet ligger i et bredt belte av bergarten anortositt, som gir et relativt surt og fattig jordsmonn. Fjellet har derfor lite vegetasjon og mye bart fjell.

## Fotnoter



## Referanser




## Eksterne lenker
*
Melchior Koch

**Melchior Koch** (født 7. september 1795 i Kjøllefjord, død 4. mars 1866 i Bodø) var en norsk kjøpmann og politiker, som var ordfører i Bodø i 1842 og 1851. 

## Familie
Familien Koch flyttet fra Danmark til Norge omkring 1650 og levde i flere generasjoner som handelsmenn på Sula. Den første i familien som kom nordover var sogneprest *Jens Koch*, far til Melchior. Han var bror til kjøpmann *H. H. Koch* og sorentskriver *P. E. Koch* Han giftet seg 28. februar 1823 med *Johanne Brønlund Sverdrup*, som han fikk syv barn sammen med blant annet forretningsmennene Hans Hagerup Krogh Koch og Jens Cornelius Koch.

## Utdanning og karriere
Melchior Koch fikk sin utdanning som kontorist hos sorenskriver Klykken på Bitterstad i Vesterålen og var senere i handelslære hos en fagbror som var kjøpmann i Rottingen. Fra 1818 var han Carl Johan Gerss fullmektige blant annet, da Gerss ble tatt for smugling i februar 1819. Han var fraværende under de store smuglingene og skal ikke ha hatt noe med disse å gjøre.

3. mai 1823 fikk han kjøpmannsbogerskap i Bodø. Melchior Koch ovetok i 1823, handelsvirksomheten til engelskmannen Dundas Blackhall, som han igjen hadde overtatt etter Carl Johan Gerss, da Gerss forlot Bodø høsten 1818 eller vinteren 1819, 

## Politisk karriere
Etter at byformannskapsloven ble vedtatt skulle det første valget til bystyre og formannskap være gjennomført innen mars 1837. I Bodø kunne valget derimot ikke gjennomføres, ettersom bare 15 av byens 250 innbyggere hadde stemmerett, og loven krevde at kommunestyret skulle bestå av 16 representanter.Det ble derfor vedtatt i kongelig resulusjon 9. januar 1938 at Bodø abre trengte å velge et bystyre på 9 representanter og et formannskap på tre. 
Koch ble valgt inn i formannskapte med 12 stemmer

Melchior Koch møtte som en av tre medlemmer til Bodøs først formannskapsmøte i 29. oktober 1839, sammen med toller S. F. Holmer og kjøpmann Wollf. S. F. Holmer ble da valg til ordfører, mens Koch ble viseordfører.

## Referanser


## Litteratur
*
*
Łukasz Jarosiński

**Łukasz Zdzislaw Jarosiński** (født 1988) er en polsk fotballtrener og tidligere fotballspiller som er keepertrener for .

Han er oppvokst i Wałbrzych og spilte mest volleyball og basketball før han begynte med fotballen og hadde tre sesonger med det lokale  Górnik Wałbrzych, samt landskamper på U17- og U18-nivå.  

Det ble i februar 2012 kjent at han skulle trene med Alta IF.  Han hadde siden 2007 spilt i den polske toppklubben Wisła Kraków, men det siste året bare vært utlånt til MKS Kluczbork som spilte i andre divisjon. Dagen etter innrømmet han at oppholdet i Alta var et springbrett for å spille i større ligaer. Treneren Rune Repvik mente han hadde en «crazy» måte å spille på og tok han med til La Manga. Den 15. mars 2012 signerte han da endelig en to-årskontrakt for Alta, samtidig med Rune Ertsås. Etter å ha hatt sin første trening med  den 9. januar 2014, gikk han dit som erstatter for amerikaneren Steve Clark (født 1986), og stod til i august 2015 da han gikk til  på en 1-årskontrakt, da som erstatter for Anders Gundersen (født 1994) som var på utlån til . Han ble etterfulgt i  av Tarjei Aase Omenås (født 1992).

Han spilte bare 37 kamper for  og 45 kamper for  før overgangen til .

## Referanser


## Eksterne lenker
*
Michelinoceras

**Michelinoceras** var en orthocone av gruppen Nautiloidea som levde fra ordovicium til trias (488–200 millioner år siden). Den spiste fisk og andre smådyr. Fossiler av Michelinoceras ble funnet i 1932 av Foeste.

## Litteratur
*  
* Flower, R.H. 1976; Ordovician Cephalopod Faunas and Their Role in Correlation, s. 538–541; proceedings pub. Paleontological Association, Gr Br. 
* Hook, J.C. and Flower, R.H. 1976; *Tajaroceras* and the Origin of the Troedsonnellidae. Jour Paleontology vol 50, no 2, s. 293–300, mar. 1976
* Sweet, W.C, 1964; *Michelinoceras*, s. 225–226 i Orthoceratidae, s. 224–231 i *Treatise on Invertebrate Paleontology* Vol K. GSA and Univ Kansas Press.

## Eksterne lenker
*
Ida Bobach

**Ida Bobach** (født 30.juli 1991) er en dansk orienteringsløper. Hun representerer den danske orienteringsklubben OK Pan Aarhus og det danske landslaget. Bobach er verdensmester i orientering.

## Karriere
Med sine syv gull fra Junior-VM i orientering er hun den mestvinnende løperen i juniorverdensmesterskapets historie. Bobach har også lytes bra blant senioreliten og ble verdensmester på to øvelser i Inverness 2015. Hun gikk til topps på stafett og langdistanse i Skottland og var også en del av det danske stafettlaget som tok sølv i Italia i 2014. Sammen med sin daværende klubb, Ulricehamns OK ble det seier i den prestisjetunge Venla-stafetten i 2009. Bobach løp første etappe. De resterende etappene ble løpt av sterke løpere som Maja Alm, Jenny Johansson og Simone Niggli. Bobach var også sentral da Pan Aarhus i 2014 sørget for dansk seier i Tiomila for første gang i historien.

## Meritter
Se oversikten til høyre over medaljer fra hennes karriere. 

### Verdenscupseire

## Familie
Ida Bobach er søsteren til verdensmesteren Søren Bobach.

## Eksterne lenker
*
Myrmosinae

* 

**Myrmosinae** er en gruppe av insekter i familien maurvepser (Mutillinae) i ordenen vepser. I Europa er det funnet 25 arter.

## Utseende
Små til middelsstore, avlange, fint og tett hårete vesper med kraftige, trådformede antenner. Som vanlig hos maurvepser er det stor forskjell på kjønnene. Hannene er gjerne svarte og har velutviklede vinger, hunnene er brokete farget i rødt, gult og svart, mangler vinger og ligner overflatisk på maur.

## Levevis
De er ektoparasitter på larver og pupper av bier og gravevepser som lage ganger i bakken. Man finner dem oftest på varme, sandete steder. Hannene besøker gjerne blomster.

## Utbredelse

## Systematisk inndeling

* Orden vepser (vepser, humler, bier og maur) (Hymenoptera) 
** Underorden stilkvepser (Apocrita)
*** delgruppe broddvepser (Aculeata) 
**** Overfamilien Vespoidea
***** Familien maurvepser, Mutillidae  Latreille, 1802
****** Underfamilien **Myrmosinae**  Fox, 1894 – 15 arter i Europa, én i Norge. 
******* slekten *[[Carinomyrmosa]]*  Lelej, 1981
******* slekten *[[Erimyrmosa]]* Lelej, 1984
******* slekten *[[Krombeinella]]* Pate, 1947 - 15 arter
******* slekten *[[Leiomyrmosa]]* Wasbauer, 1974 - én art
******* slekten *[[Myrmosa]]* Latreille, 1796 - 8 arter, i Norge:
******** *[[Myrmosa atra]]* Panzer, 1801 - Norges vanligste og videst utbredte maurveps
******* slekten *[[Myrmosina]]* Krombein, 1940 - to arter
******* slekten *[[Myrmosula]]* Bradley, 1917 - 8 arter
******* slekten *[[Paramyrmosa]]* Saussure, 1880 - 8 arter
******* slekten *[[Pseudomyrmosa]]* Suarez, 1980 - én art

## Kilder
* Fauna Europaea, utbredelsesdatabase over europeiske dyr: http://www.faunaeur.org 
* insectoid.info - oversikt over slektene
## Eksterne lenker
* 
* Norsk Entomologisk forening – for deg som vil lære mer om insekter.
* Bilder av ''Myrmosa atra''
OK Ravinen

**OK Ravinen** (stifet 2. desember 1950) er en svensk orienteringsklubb. Den holder til i Nacka, Stockholm og har røde og blå klubbdrakter. OK Ravinen arrangerer ukentlig treninger i Nackareservatet.

Sent på 70-tallet og tidlig på 80-tallet var OK Ravinen en av Sveriges mest suksessrike orienteringsklubber. Etter tusenårsskiftet har klubben lagt stort fokus på sin ungdomssatsning. Flere av ungdommene har utviklet seg til å bli landslagsløpere for Sverige. Blant disse er Gustav Bergman den fremste med sine mange medlajer fra VM, EM og svenske mesterskap.

## Meritter
Tiomila, herrer ''(3)'' :
*1977, 1979, 1981
Tiomila, damer ''(3)'' :
*1979, 1980, 1981
Jukola, herrer ''(2)'' :
* 1980, 1982
25-manna ''(2) :''
* 1981, 1982

## Kjente løpere
*  Gustav Bergman
*  Kalle Bergman
*  Ruslan Glebov
*  Helena Jansson (2015-)

## Kjente tidligere løpere
*  Rahel Friedrich
*  Allan Mogensen

## Eksterne lenker
*
IFK Göteborg Orientering

**IFK Göteborg Orientering** er en svensk orienteringsklubb som holder til i Göteborg. De er orienteringsgruppen i IFK Göteborg.

Klubbens farger er hvit og blå. IFK Göteborg har virksomhet for løpere på elite-, ungdoms-, barne-, og mosjonsnivå.

Orienteringsklubben har flere løpere i stallen som har hevdet seg internasjonalt, både på dame- og herresiden.

## Historie
Klubben tok i 2015 sin aller første seier i Tiomila. Eskil Kinneberg  spurtslo Halden SKs Magne Dæhli og Kalevan Rastis Thierry Gueorgiou inne på Motorstadion i Skepptuna. Året etter tapte Kinneberg spurten mot Södertälje-Nykvarns Jonas Leandersson i kampen om Tiomila-seier. I 2017 gikk klubben igjen til topps i Tiomila. På hjemmebane i Partille utenfor Göteborg vant klubben overlegent etter at ankermann Fredrik Bakkman løp ut på siste etappe med en ledelse på over ti minutter.

18. juni 2017 tok klubben sin aller første seier i Jukola. I Joensuu gikk de helt til topps og ble med det det første svenske laget på 25 år som vant stafetten. På vinnerlaget løp Max Peter Bejmer, Johan Högstrand, Vetle Ruud Bråten, Jonas Pilblad, Fredrik Edén, Fredrik Bakkman og Eskil Kinneberg.

## Meritter
Tiomila, herrer ''(4)'' :
* 2015, 2017, 2018, 2019
Jukola, herrer ''(1)'' :
* 2017
25-manna ''(1)'' :
* 2018
Smålandskavlen, herrer ''(2)'' :
* 2016, 2017
Smålandskavlen, damer ''(2)'' :
* 2017, 2018

## Kjente løpere

* Fredrik Bakkman (2017–)
* Max Peter Bejmer
* Vetle Ruud Bråten
* Kasper Fosser (2018–)
* François Gonon
* Sara Hagström (2017–)
* Johan Högstrand
* Eskil Kinneberg
* Elin Månsson
* Ingjerd Myhre (2017–)
* Anna Närhi
* Thor Nørskov
* Jonas Pilblad
* Søren Schwartz
* Miri Thrane Ødum 

## Kjente tidligere løpere

* Åke Andersson
* Thomas Asp
* Mats Haldin
* Jenny Johansson
* Niclas Jonasson
* Fredrik Löwegren
* Arto Rautiainen
* Jamie Stevenson

## Referanser
Tvetydighet (grammatikk)

En **tvetydig grammatikk** er innenfor informasjonsteknologien betegnelsen på en kontekstfri grammatikk for hvilket der eksisterer en streng som kan ha mer enn én derivering helt til venstre. En **entydig grammatikk** er en kontekstfri grammatikk der hver gyldig streng har en unik derivasjon helt til venstre. Mange språk tillater både en tvetydig og entydig grammatikk, mens noen språk bare tillater en entydig grammatikk. Det eneste språket uten en tvetydig grammatikk er det tomme språket. Ethvert ikke-tomt språk tillater en tvetydig grammatikk, ved å ta en utvetydig grammatikk og introdusere duplikate regler eller synonymer. Et språk som bare tillater tvetydig grammatikk kalles for et *iboende tvetydig språk*, og der finnes tvetydige kontekstfrie språk. En deterministisk kontekstfri grammatikk er alltid entydig, og der finnes viktige underklasser av kontekstfrie grammatikker. Der finnes likevel ikke-deterministiske, tvetydige kontekstfrie grammatikker.

For programmeringsspråk i den virkelige verden, er referansen til kontekstfrie grammatikker ofte tvetydig, på grunn av tilfeller som *dangling else*. Slike tvetydigheter er generelt oppløst ved å tilføye regler av forrang eller andre kontekst-sensitive regler, slik at hele grammatikken blir utvetydig.
Kenneth Moe

**Kenneth Moe** (født 1987) er en norsk forfatter, oppvokst i Kvelde.

Han debuterte på Pelikanen Forlag i 2015 med kortromanen *Rastløs* som han fikk Tarjei Vesaas' debutantpris for.

## Bibliografi
**Rastløs*, roman, Pelikanen (2015)
**Det åpenbare*, roman, Pelikanen (2016)
**Og så skuffes man*, singel, forlaget Fanfare (2016)
**Imot [[Stig Sæterbakken|Sæterbakken]]*, essay, Pelikanen (2017)
**Kandida. Anti-eventyr for voksne og for forvokste barn*, roman, Pelikanen (2020)
**Uroboros blues. Et litterært illebefinnende*, roman, Pelikanen (2021)
**Verden og meg selv – egosentrisk kulturkritikk*, essay, Pelikanen (2024)
**Camgirl*, roman, Pelikanen (2025)

## Referanser
Tom Kristian Thorsen

**Tom Kristian Thorsen** (født 1977) er en norsk lokalpolitiker (LL) som siden 2015 er ordfører i Modalen kommune. Han er oppvokst på Kleppestø i Askøy kommune. Han er utdannet innen data. 

I Modalen er det ikke partipolitiske lister, det er kun Samlingslista og Solrenningslista som stiller til valg. Thorsen representerer Solrenningslista.

## Referanser
Søren Bobach

**Søren Bobach** (født 25. april 1989 i Silkeborg) er en dansk orienteringsløper. 

Bobach ble verdensmester i sprint i Venezia 2014. Han har også vært en del av det danske sprintstafettlaget som tok VM-gull i Inverness 2015 og Strömstad 2016. Bobach var også med på det danske laget i 2014 da sprintstafetten sto på VM-programmet for aller første gang. Den gangen ble det sølvmedaljer til den danske "Guld-fireren". Fra EM-sammenheng har Bobach sølv i sprintstafett fra tsjekkiske Jesenik i 2016.Sammen med seks andre Halden SK-løpere ble det seier i Jukola i 2011. Bobach løp første etappe. Laget ble avsluttet med sterke løpere som Mats Haldin, Emil Wingstedt og Olav Lundanes.

Søren Bobach er broren til verdensmesteren Ida Bobach.

## Eksterne lenker
*
Øyvind Evanger

**Øyvind Evanger** (født 1972) er en norsk lokalpolitiker (Ap) som fra 2015 til 2019 var ordfører i Nordreisa kommune.

Før ordførervervet jobbet Evanger som systemansvarlig ved Nord-Troms videregående skole.

## Referanser


## Eksterne lenker
*